
	Informatīvais ziņojums
Informatīvais ziņojums ”Par Krīzes vadības centru un krīzes vadības sistēmu”
	Iebildums
Ziņojuma 12 lp. ir norāde: "vismaz 12 amata vietas Krīzes vadības centra darbiniekiem: vismaz divas amata vietas katrā no piecām darbības virzieniem atbilstošām struktūrvienībām (departamentā vai nodaļā), kā arī tiek ierosinātas amata vietas Krīzes vadības centra vadītājam un tā vietniekam". Lūdzam papildināt tekstu, ka nepieciešamās amata vietas tiks pārdalītas no Iekšlietu ministrijas resora vakantajiem amatiem, ņemot vērā ka minētais ir saistāms ar kopējo valsts iekšējo un ārējo drošību.  
Piedāvātā redakcija
-
	Laila Ruškule (VK)

	Informatīvais ziņojums
Informatīvais ziņojums ”Par Krīzes vadības centru un krīzes vadības sistēmu”
	Iebildums
Attiecībā uz 18.lp minēto "Ņemot vērā, ka civilo krīžu pārvarēšanā tiek iesaistīts nevalstiskais sektors (valsts kapitālsabiedrības, kritiskās infrastruktūras D kategorijas komersanti u.c. jomu komersanti, nevalstiskās organizācijas, u.c.), Krīzes vadības centra apmācību un mācību ciklā būtu nepieciešams iekļaut arī šī sektora pārstāvju, kuru pamata darbība skar krīzes vadības aspektus, regulāru apmācību un mācības krīzes vadībā, kas nodrošinātu vienotu pieeju krīžu pārvarēšanā un uzlabotu starpinstitucionālās koordinācijas spējas pārnozaru krīzes gadījumā." norādām, ka uzskaitījumā minētās valsts kapitālsabiedrības, kritiskās infrastruktūras D kategorijas komersantus u.c. jomu komersantus ir nekorekti saukt par nevalstisko sektoru. Latvijā ar vārdiem "nevalstiskais sektors" saprot biedrības un nodibinājumus. 
Piedāvātā redakcija
-
	Zane Legzdiņa-Joja (VK)

Informatīvais ziņojums ”Par Krīzes vadības centru un krīzes vadības sistēmu”
	Iebildums
Attiecībā uz 18.lp minēto, proti, "Valdības līmenī nepieciešams īstenot apmācības par krīzes vadību - ievadkursu vienas dienas ietvaros un atjaunināšanas kursu reizi 2 gados, kā arī ikgadējās teorētiskās mācības." attiecībā uz valdību rosinām iestrādāt principu, ka ievadapmācības tiek rīkotas ik reizi, kad darbu sāk jauna valdība un par atjaunināšanas kursu rīkošanu tiek lemts atkarībā no valdības darbības ilguma. 
Piedāvātā redakcija
-
	Zane Legzdiņa-Joja (VK)

Informatīvais ziņojums ”Par Krīzes vadības centru un krīzes vadības sistēmu”
	Iebildums
Norādām, ka nepieciešams papildināt ziņojuma ievaddaļā norādīto attiecībā uz pamatojumu, proti, šobrīd iekļautā norāde uz Deklarāciju par Artura Krišjāņa Kariņa vadītā Ministru kabineta iecerēto darbību ir fiksējama kā atskaites punkts, kad jautājumu uzsākts risināt. Ņemot vērā, ka 2023.gada 15.septembrī Saeimā tika apstiprināta Evikas Siliņas vadītā valdība, kā minimums, iekļaujama informācija par aktuālajiem plāniem attiecībā uz krīzes vadības sistēmas izveidi. 
Piedāvātā redakcija
-
	Zane Legzdiņa-Joja (VK)

 Informatīvais ziņojums "Par Krīzes vadības centru un krīzes vadības sistēmu"
	Iebildums
Tā kā informatīvajā ziņojumā ir norāde: "vismaz 12 amata vietas Krīzes vadības centra darbiniekiem: vismaz divas amata vietas katrā no piecām darbības virzieniem atbilstošām struktūrvienībām (departamentā vai nodaļā), kā arī tiek ierosinātas amata vietas Krīzes vadības centra vadītājam un tā vietniekam", kas kopumā veido 14 amata vietas, lūgums par šo iekļaut atsevišķu punktu MK protokollēmumā.  
Piedāvātā redakcija
Pieņemt zināšanai, ka Krīzes vadības centra darbības nodrošināšanai no (lūgums norādīt konkrētu gadu) būs nepieciešamas 14 amata vietas. Lai nodrošinātu nepieciešamās amata vietas, nepalielinot kopējo amata vietu skaitu valsts pārvaldes iestādēs, tās pārdalīt no Iekšlietu ministrijas resora vakantajiem amatiem. 
	Laila Ruškule (VK)



